RHAN 4 Diwygio Rheoliadau Iechyd Planhigion (Ffioedd) (Coedwigaeth) (Cymru) 2019
57 1 Mae Rheoliadau Iechyd Planhigion (Ffioedd) (Coedwigaeth) (Cymru) 2019 wedi eu diwygio fel a ganlyn.
O.S.2019/497 (Cy.114)
2 Yn rheoliad 2(1)—
(a) yn lle’r diffiniad o “llwyth a reolir” rhodder—

“ystyr “llwyth a reolir” (“controlled consigment”) yw llwyth sy’n cynnwys, neu y mae arolygydd o’r farn ei fod yn cynnwys—
(a) rhisgl wedi ei wahanu o ddisgrifiad a bennir yn Atodlen 5 i Reoliadau Iechyd Planhigion (Ymadael â’r UE) 2019;
(b) pren o ddisgrifiad a bennir yn yr Atodlen honno, ac eithrio deunydd pecynnu pren a ddefnyddir mewn gwirionedd wrth gludo gwrthrychau o bob math;”

;
(b) hepgorer y diffiniad o “y Gyfarwyddeb”;
(c) yn lle’r diffiniad o “gwiriad dogfennol” rhodder—

“ystyr “gwiriad dogfennol” (“documentary check”) yw archwiliad at ddibenion erthygl 12(B1)(c) neu 12A(2)(a) o’r Gorchymyn;”

;
(d) yn lle’r diffiniad o “gwiriad adnabod” rhodder—

“ystyr “gwiriad adnabod” (“identity check”) yw archwiliad at ddibenion erthygl 12(B1)(b) neu 12A(2)(b) o’r Gorchymyn;”

;
(e) yn lle’r diffiniad o “gwiriad iechyd planhigion” rhodder—

“ystyr “gwiriad iechyd planhigion” (“plant health check”) yw archwiliad at ddibenion erthygl 12(B1)(a) o’r Gorchymyn;”

;
(f) yn y diffiniad o “awdurdodiad pasbort planhigion”, ar ôl “ddyroddi pasbortau planhigion” mewnosoder “y DU”.